stanford-oval/wikipedia huggingface dataset:
העצם המזמרת
תקציר העלילה

בארץ שבה חזיר בר ידוע לשמצה גרם פגע באדמות וגבה את חייהם של בני אדם ובהמות, המלך הבטיח שמי שיצליח לתפוס את החזיר, חי או מת, יישא את בתו היחידה לאישה. שני אחים יצאו למשימה - הבכור היה חכם וערמומי, והצעיר היה תמים וטוב לב, אך לא חכם במיוחד.
האחים נכנסו ליער שבו שכן חזיר הבר מכיוונים שונים. בדרכו של הצעיר, הוא פגש איש קטן שנתן לו כידון שיעזור לו להרוג את החזיר מבלי שיפגע. הוא אכן הצליח להרוג אותו, ולאחר מכן סחב את גופתו על כתפיו עד שיצא מצידו השני של היער והגיע ליד פאב, שבו שהה האח הבכור שחשב שחזיר הבר בטח יברח לו ושכדאי לו להתחיל את המסע אחרי ששתה. הבכור ראה את אחיו הקטן נושא את גופת חזיר הבר וקינא בו. הוא קרא לו להיכנס לפאב ולשתות איתו, והצעיר סיפר לאחיו על השתלשלות האירועים. האח הבכור דאג לעכב את אחיו, ובחשכת הערב יצאו שניהם ללכת ביחד.
בהגיעם לגשר שעמד מעל נחל, האח הבכור דאג שאחיו ילך לפניו, ואז הכה אותו והפיל אותו למטה. האח הצעיר מת, ואחיו קבר אותו מתחת לגשר, הביא למלך את החזיר בעצמו והתחתן עם בתו. הוא דאג לספר שחזיר הבר בטח הרג את אחיו הצעיר, וכך האמינו כולם.
שנים רבות לאחר מכן הלך רועה צאן עם העדר שלו ליד הגשר, ומצא עצם קטנה ולבנה. הוא הכין ממנה פיה לקרן שלו, וכשנשף בה, היא התחילה לשיר מעצמה:
תקע בקרן, הרועה,

תן מוצא לקול תועה.

הרגני אחי באין־רואה

וקברני כאן, היטב מוסווה.

רצחני הזד על אם־הדרך

כדי לזכות בבת־המלך.
הרועה, נלהב מהקרן, החליט להביא אותה למלך. כששמע המלך את השיר, הוא הבין מה עומד מאחוריו וציווה לחפור באדמה שבסביבת הגשר, וכשגופת האח הצעיר נמצאה, האח הבכור לא יכול היה להכחיש את המעשים שלו. הוא הושלך למים בתוך שק תפור וכך נקבע מותו. אחרי כל השנים, האח הצעיר הובא לקבורה מכובדת.
וושינגטון טיימס

| --- | --- |


 תדירות:  יומית
 פורמט:  ברודשיט
 מייסד:  סאן מיאנג מון 
 בעלים:  News World Communications
 תאריכי הופעה:  17 במאי 1982 – הווה (42 שנים)
 שפה:  אנגלית
 מערכת:  וושינגטון די. סי.
 תפוצה:  52,059 כל ימי השבוע (נכון ל־2019) 
 מדינה:  ארצות הברית 
 ISSN:  0732-8494
 www.washingtontimes.com
 
ה"וושינגטון טיימס" מוכן במעטפתו למשלוח למנויים
הוושינגטון טיימס (באנגלית: The Washington Times) הוא עיתון יומי אמריקאי, הנחשב כנוטה לכיוון שמרני ביחס לעיתונים אחרים.
השפעה

ה"וושינגטון טיימס" הוקם במטרה להתחרות ב"וושינגטון פוסט" הליברלי יותר, אולם בכל שנותיו עד היום הוא שמר על מכירות של קצת מעל או מתחת ל-100,000 עותקים ליום, בהשוואה לכ-500,000 עד 800,000 עותקים שמכר מתחרהו, שהוא העיתון החמישי בתפוצתו בארצות הברית. עם זאת, השפעתו של ה"וושינגטון טיימס" הייתה ועודנה רבה מהנרמז מתפוצתו וכמו כן, העיתון עצמו טוען שמספר קוראיו מגיע ליותר משני מיליון איש.
באופן טבעי, השפעתו של ה"וושינגטון טיימס" רבה יותר בתקופות של ממשל רפובליקני בארצות הברית ופחות בתקופות של ממשל דמוקרטי. הנשיא רונלד רייגן סיפר ב-1987, שהוא קורא את ה"וושינגטון טיימס" בדבקות, מדי יום, מאז הוקם העיתון. ובנאום ב-1997, ביום השנה ה-15 להיווסדו של העיתון, הוא אמר: "העם האמריקאי יודע את האמת... כמוני, גם אתם הגעתם לוושינגטון בראשיתו של העשור החשוב ביותר במאה העשרים וביחד... ניצחנו במלחמה הקרה."
לדברי הירחון השמאלי Mother Jones, ל"וושינגטון טיימס" יש קשרים הדוקים עם כל ממשל רפובליקני מאז ממשל הנשיא רייגן והעיתון הפך ל"חומר קריאה חיוני לכל מי שמכור לחדשות פוליטיות". באוגוסט 2008 טען ה"שיקגו דיילי אובזרוור", כי התחרות מצידו של הוושינגטון טיימס הייתה אחד הגורמים לתזוזה בעמדותיו של הוושינגטון פוסט, ימינה. ובנובמבר 2009 טען ה"ניו יורק טיימס": "בנטייתו השמרנית, הפך הוושינגטון טיימס למרכז אימונים חיוני לעיתונאים שמרנים עולים, ולקריאת חובה לכל מי שמשתייך לתנועה השמרנית.
יחסו לישראל

בניגוד לעיתונים שמרניים ונאו-קונסרבטיבים רבים, ה"וושינגטון טיימס" נחשב לעיתים כיותר נוטה להתנגד למדיניות הישראלית ולתמיכה האמריקאית בישראל. הירחון הנתמך על ידי הלובי הערבי בארצות הברית Washington Report on Middle East Affairs אף שיבח את הוושינגטון טיימס יחד עם ה-Christian Science Monitor, בתור שניים מהעיתונים האמריקאים האובייקטיביים ביותר, לדעתו, ביחסם למדיניות ארצות הברית במזרח התיכון. הוא ייחס זאת להשתייכותם של שניהם לכנסיות, דבר המפחית לדעתו מההשפעה עליהם על ידי "קבוצות הלחץ הפרו ישראליות". עם זאת, העיתון המצרי "אל אהראם" למשל, דווקא האשים בהזדמנות מסוימת את הוושינגטון טיימס, כאילו הוא פרו ישראלי.
ראו גם

ניו יורק פוסט
וול סטריט ג'ורנל
ויקלי סטנדרד
הערות שוליים

↑  ניו יורק טיימס, 30 בנובמבר 2009
↑  ניו יורק טיימס, 18 במאי 1982
↑
↑  כנ"ל
↑  אוגוסט - ספטמבר 1987, Fair
↑  כנ"ל ב-American Prospect
↑  Mother Jones‏ 29 אפריל 2007
↑  ניו יורק טיימס, 30 בנובמבר 2009
↑  דצמבר 1997
הפרשות פטמה

| --- | --- |
חלב מופרש מהפטמה
חלב מופרש מהפטמה
 תחום:  גינקולוגיה
 שכיחות:  נפוץ
 סיבות:  פזיולוגי, פתלוגי
 אבחון:  הפרשה תקינה: הריון מאוחר, אחר לידה,פעוטות. הפרשה לא תקינה: פפילומה, מסטיטיס (דלקת שדיים), סרטן השד, פרולקטין (פרולקטין גבוה)
 טיפול:  תלוי בגורם המחלה
 קישורים ומאגרי מידע
 MeSH:  D000071936
 סיווגים
 ICD-10:  N64.5 
 
הפרשת פטמה היא נוזל מהפטמה עם או בלי לחיצה על השד. ההפרשה יכולה להיות הפרשת חלב, מוגלה, דם או נוזל, שקוף, ירוק או צהבהב. המרקם יכול להיות סמיך, נוזלי, דביק או מימי.
הפרשות פטמה תקינות-במקרים כמו הפרשת חלב אם לאחר הלידה או אישה בשנות הפרויות (אך רק בהפעלת לחץ על השד). הפרשות פטמה לא תקינות- אצל גברים, כשההפרשה דמית (מכילה דם) או הפרשה משד אחד בלבד. כמו כן גוש, נפיחות, אדמומיות או שינויים בעור באזור השד גם הם מעידים על הפרשות פטמה לא תקינות.הפרשה לא תקינה יכולה להיגרם מ- פפילומה, מסטיטיס (דלקת שדיים), סרטן השד, תרופות מסוימות שגורמים להעלאת הפרולקטין (פרולקטין גבוה), סתימת צינור השד.
נהוג להעריך הפרשות חלב אצל נשים שאינן הרות או מניקות אחרת מהפשרות פטמה אחרות. לעיתים קרובות ניתן לקבוע את הסיבה להפרשה על סמך סימפטומים ובדיקות בלבד. ניתן גם לבצע בדיקות דם על מנת לשלול היפרתירואידיזם (תת פעילות של בלוטת התריס) או פרולקטין גבוה. בדיקות אחרות עשויות לכלול ממוגרפיה, אולטרה סאונד שד, ביופסיה שד, ביופסיה עור.
הטיפול תלוי בגורם לבעיה. ניתן לטפל בסתימת צינור השד הבעייתי באמצעות הסרה כירוגית של הצינורות המעורבים.במקרה שההפרשות נוצרות עקב זיהום ניתן לטפל על ידי אנטיביוטיקה, או על ידי חתך וניקוז. הפרשת פיטמה היא אחת משלוש התלונות השיכוחות בקרב נשים, לאחר כאבים בחזה וגוש באזור השדיים כ-3% ממקרי סרטן השד קשורים בהפרשות.
סימנים וסימפטומים

הפרשת פטמה היא נוזל מהפטמה עם או בלי לחיצה על השד.ההפרשה יכולה להיות הפרשת חלב, מוגלה, דם או נוזל, שקוף, ירוק או צהבהב. המרקם יכול להיות סמיך, נוזלי, דביק או מימי.
גורמים

הפרשת פטמה יכולה לנבוע מצינור או מספר צינורות של 15–20 צינורות שכל שד מכיל, ניתן לחלק את הגורמים לנורמלי (פיזיולוגי), ולא נורמלי (פתולוגי).
גורמים > הפרשה תקינה

נוזל חלב פטמות הוא תקין במהלך השבועות האחרונים של ההריון, לאחר הלידה, ובמהלך ההנקה. לעיתים חלק מהתינוקות גם עלולים להפריש חלב מהפטמה, תופעה שנשמכת מספר שבועות. גירוי השדיים באמצעות עיסוי, משאבת חלב או לאחר ממוגרפיה עלול לגרום להפרשות פטמה. ההפרשות עלולות להיות צהובות, ירוקות או להכיל חלב. התופעה שכיחה אצל נשים בגיל הפוריות.
גורמים > הפרשה לא תקינה

הפרשות באופן ספונטני שאינן קשורות להריון או הנקה נחשבות ללא תקינות, אך לרוב הגורם לכך הוא לא רציני. לעומת זאת הפרשות פטמה אצל גברים אינן תקינות. הפרשה מהפטמות גם היא בסבירות גבוה יותר להיות חריגה, כלומר פתלוגית, אם ההפרשה צלולה, דמית או משד אחד בלבד. כמו כן במקרים שבהם יש אדמומיות, נפיחות, גוש בשד או שינויים באזור.
צינור חלב חסום או מורחב עלול לגרום להפרשה מהפטמות.
פפילומה היא הנגע הלא סרטני השכיח ביותר אצל נשים בגילאי 30–50. ניתן לחלק את הפפילומה לפפילומה מרכזית ופפילומה היקפית, הפרשות מהפטמות שכיחות יותר בפפילומה מרכזית. עד מחצית מהנשים עם פפילומה עלולות להפריש הפרשות דמיות, אך ההפרשה יכולה להיות גם בצבע צהבהב. ההפרשות בדרך כלל קטנות מכדי להרגיש אך ולעיתים רחוקות יכולות להעיד סרטן השד.
אצל 15-20% מהנשים עם הפרשות פטמה נגרמו כתוצאה מסתימת צינור. התופעה נפוצה אצל נשים בגיל המעבר, ייתכן ויש קשר לכאב ולנסיגת הפטמה. לעיתים עשוי להופיע גם גוש.
קרצינומה בצינורית השד מופיע בדרך כלל עם ממצאים חריגים בממוגרפיה. בסבירות נמוכה יותר קרצינומה בצינורית השד עלולה להופיע כגוש, כאב או בהפרשות מהפטמה אצל נשים. לעומת זאת אצל גברים הפרשת הפטמה היא התופעה השכיחה ביותר.
זיהום בשד, דלקת בשד, או מורסה עלולות לגרום להפרשה מהפטמה.אקזמה בפטמה עלולה לגרום להפרשה עם תוך התקשות הפטמה.
הפרשות מהפטמה עשויות לנבוע מסרטן השד במיוחד במקרים בהם יש גוש נלווה באזור החזה. הפרשה דמית עלולה להופיע במחלת פאג'ט.
סתימת צינורית עם נסיגת הפטמה
מסטיטיס בשד
דיאגרמה שמציגה קרצינומה
מחלת פאג'ט בפטמה
גורמים > הפרשת חלב

העלאת פרולקטין יכולה לגרום להפרשת חלב מהפטמה. הגורמים להעלאת הפרולקטין יכולים להיות גורמים אנדוקריניים כמו בלוטת יותרת המוח, בלוטת התריס ותרופות כמו:
טיפול תרופתי ליתר לחץ דם: מתילדופה, ורפמיל, רזפין.
הורמונים: אסטרוגן, גלולה למניעת היריון.
אופיאטים: הרואין, מורפיום, מתאדון.
ישנם גם עשבים שעלולים לגרום להפרשות מהפטמה לדוגמה:אניס ושומר.
אבחון

ההערכה של הפרשת פטמה חלבית אצל נשים שאינן בהריון ושאינן מניקות שונה מההערכה של הפרשות פטמה חריגות אחרות. לעיתים ניתן לברר את הסיבה להפרשה ללא ביצוע בדיקות.
במקרים בהם נדרש לבצע בדיקות דם הבדיקות כוללות בדרך כלל בדיקות בלוטת התריס ופרולקטין על מנת לשלול תת-פעילות של בלוטת התריס ויתר פרולקטין בדם. בדיקות נוספות שניתן לבצע כוללות ממוגרפיה, אולטרה סאונד השד, CT ראש על מנת לשלול גידול בבלוטת יותרת המוח, וביופסיה של השד, רנטגן של צינורות השד או ביופאסית עור.
העדר תאים סרטניים בדגימות של הפרשת הפטמה לא שולל סרטן (מחלה) ולכן לא מבצעים ציטולוגיה של הפרשת הפטמה. עם זאת ההנחיות לגבי הבדיקות משתנות, וסביר יותר לבצע בדיקות אם ההפרשה דמית, משד אחד או שנבדקת מעל גיל 50. אם תוצאות הבדיקה מעידות על תאים ממאירים יש סבירות גבוה לסרטן (מחלה).
טיפול

בתחילה יש לבצע הערכה לסרטן. הטיפול יהיה לפי הגורם להפרשת הפטמה. ויכול לכלול החלפת תרופה, הסרת גוש, מריחת קרם לטיפול או מתן תרופות לטיפול בגורם להפרשה. ניתו לטפל בסגירה של צינורות באמצעות הסרה כירוגית של הצינורות המעורבים. סיבות זיהומיות עשויות לדרוש אנטיביוטיקה או חתך וניקוז. ישנם מיקרים שלא נדרש טיפול.
אם לא נמצאה חריגה, כריתת צינור עשויה לפתור את התסמינים הטיפול תלוי גם בשאלה אם קיימת הפרשה חד צינורית או רב צינורית והאם הסימפטומים של הפרשת הפטמה מטרידים את המטופל. במקרים מסוימים ייתכן שלא יהיה צורך בהתערבות נוספת, ובמקרים אחרים יבוצע כריתה מלאה של הצינור. אם המטופל מעוניין לשמר את יכולת ההנקה, וקיימת הפרשה חד צינורית בלבד יש לשקול דוקטוסקופיה\גלקטוגרפיה (הליך רפואי לצפייה ודגימה בצינורות החלב).
אפידמיולוגיה

הפרשת פיטמה היא אחת משלוש התלונות השיכוחות בקרב נשים, לאחר כאבים בחזה וגוש באזור השדיים. כ-10% מהנשים יכולות להבחין בהפרשות מהפטמה בהפעלת לחץ על השד. יותר מ-50% מהנשים חווות הפרשות מהפטמה באמצעות משאבת חלב. רוב ההפרשות החריגות מהפטמות אינן קשורות לסרטן השד אך כ-3% אכן קשורות.
ראו גם

סרטן השד
משאבת חלב
פפילומה
מסטיטיס (דלקת שדיים)
לקריאה נוספת

Hussain, A. N., Policarpio, C., & Vincent, M. T. (2006). Evaluating nipple discharge. Obstetrical & gynecological survey, 61(4), 278-283.
Sakorafas, G. H. (2001). Nipple discharge: current diagnostic and therapeutic approaches. Cancer treatment reviews, 27(5), 275-282.
הערות שוליים

1 2 3 4 5  Brooke Salzman, Stephenie Fleegle, Amber S. Tully, Common Breast Problems, American Family Physician 86, 15 באוגוסט 2012, עמ' 343–349
1 2 3 4 5 6 7 8 9 10 11 12 13 14 15  The Royal Australian College of general Practitioners, 4734, Australian Family Physician (באנגלית)
1 2 3 4 5 6 7 8 9 10 11 12 13  Karima R. Sajadi-Ernazarova, Kavin Sugumar, Rotimi Adigun, Breast Nipple Discharge, Treasure Island (FL): StatPearls Publishing, 2021
1 2 3 4  Michele Barry, Nipple Discharge, 3rd, Boston: Butterworths, 1990, ISBN 978-0-409-90077-4
1 2 3 4 5 6 7 8  Nipple discharge, nhs.uk, ‏2017-10-19 (באנגלית)
1 2 3 4 5 6 7 8 9  Danielle Mazza, Women's Health in General Practice, Elsevier Health Sciences, 31 בינואר 2011, ISBN 978-0-7295-7871-4. (באנגלית)
1 2  Jill C. Cash, Cheryl A. Glass, Family Practice Guidelines, Third Edition, Springer Publishing Company, 10 בפברואר 2014, ISBN 978-0-8261-9782-5. (באנגלית)
1 2 3 4 5  Nipple discharge: MedlinePlus Medical Encyclopedia, medlineplus.gov (באנגלית)
1 2 3  Marluce Bibbo, David Wilbur, Comprehensive Cytopathology E-Book, Elsevier Health Sciences, 2008-09-18, ISBN 978-1-4377-1962-8. (באנגלית)
1 2  Stuart J. Schnitt, Laura C. Collins, Biopsy Interpretation of the Breast, Lippincott Williams & Wilkins, 2009, ISBN 978-0-7817-9146-5. (באנגלית)
↑  Stuart J. Schnitt, Laura C. Collins, Biopsy Interpretation of the Breast, Lippincott Williams & Wilkins, 2009, ISBN 978-0-7817-9146-5. (באנגלית)
↑  Stuart J. Schnitt, Laura C. Collins, Biopsy Interpretation of the Breast, Lippincott Williams & Wilkins, 2009, ISBN 978-0-7817-9146-5. (באנגלית)
↑  Stuart J. Schnitt, Laura C. Collins, Biopsy Interpretation of the Breast, Lippincott Williams & Wilkins, 2009, ISBN 978-0-7817-9146-5. (באנגלית)
↑  Jill C. Cash, Cheryl A. Glass, Family Practice Guidelines, Third Edition, Springer Publishing Company, 10 בפברואר 2014, ISBN 978-0-8261-9782-5. (באנגלית)
↑  Nipple discharge cytology | Eurocytology, eurocytology.eu
↑  J. Michael Dixon, Breast Surgery: Companion to Specialist Surgical Practice, Elsevier Health Sciences, 22 ביוני 2013, ISBN 978-0-7020-4967-5. (באנגלית)
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
הרלנד סנדרס

| --- | --- |

 לידה:  9 בספטמבר 1890 הנריוויל, ארצות הברית 
 פטירה:  16 בדצמבר 1980 (בגיל 90) לואיוויל, ארצות הברית 
 מדינה:  ארצות הברית 
 מקום קבורה:  בית הקברות קייב היל 
 השכלה:  שלוחת אוניברסיטת לה סאל 
 תקופת הפעילות:  מ-1930 
 השקפה דתית:  נוצרי 
 פרסים והוקרה:  פרס הורשיו אלג'ר (1965)  קולונל של קנטקי (1936)  אות הנסיגה מקובה 
 חתימה:   
 kfc.com
 
הרלנד סנדרס
הרלנד דייוויד "קולונל" סנדרס (באנגלית: Harland David "Colonel" Sanders;‏ 9 בספטמבר 1890 – 16 בדצמבר 1980) היה איש עסקים אמריקאי אשר הקים את רשת המזון המהיר, KFC.
חייו

הרלנד סנדרס נולד בעיירה הנריוויל, אינדיאנה למשפחה פרסביטריאנית. כשהיה בן שש נפטר אביו וסנדרס החל להתנסות בבישול, בעקבות יציאתה של אמו לעבודה. בהיותו בן 12, כאשר התחתנה אמו מחדש, ברח סנדרס מהבית בגלל שאביו החורג הכה אותו. הוא התחיל בשרשרת של עבודות פשוטות, כשתוך כדי הוא משתתף בקורסי כתבנות בזמנו החופשי. לעיתים קרובות התפרץ מזגו החם של סנדרס ובמהרה הבין, שהוא מתאים יותר לעבוד כעצמאי.
בשנת 1929, פתח תחנת דלק בקנטקי שגם סיפקה אוכל לנוסעים. מההתחלה, היה סנדרס כפייתי בנושא ניקיון ושירות טוב. שני אלה בשילוב עם יכולת הבישול המדהימה שלו, הפכו את מסעדתו ללהיט. במהרה, התגלתה כקטנה מידי עבור קהל הלקוחות הגדל וכך פתח סנדרס בית קפה מעבר לכביש. בשנת 1935, קיבל סנדרס את תואר הכבוד "קולונל" ממושל מדינת קנטאקי, כינוי שדבק בו מאז. ארבע שנים לאחר מכן, השלים את תערובת התבלינים שלו. הוא היה מודאג ממחצית השעה שלקח להכין את העוף ואת השמן העמוק לטיגון; שיטה מהירה יותר לא התקבלה על דעתו. מספר תיקונים עבור סיר הלחץ שזה עתה הומצא, סיפקו לו הפתרון.
בית הקפה של סנדרס נסגר, לאחר שנבנה מחלף מהיר בין-מדינתי במקום ובגיל 66, צעד הקולונל בעל זקן התיש, כדי למכור את המתכון למסעדות. בחליפתו הלבנה, שהייתה הסמל המסחרי שלו ובעניבת חוטים שחורה, בישל ארוחות לצוותי עובדים ואם אהבו זאת, היו הבעלים משלמים לו עבור כל אחת מהמנות שהוזמנו מספר סנטים. כדי להבטיח את סודיות המתכון שלו, היו התבלינים נשלחים בדואר למוסדות. בשנת 1952 פתח יחד עם פטה הרמן את הסניף הראשון של "KFC". עד 1964, מכר סנדרס יותר מ-600 זיכיונות בארצות הברית ובקנדה ונהנה מהכנסה שנתית של 300 אלף דולר.
באותה שנה, מכר סנדרס את החברה (שהייתה כבר ידועה כ-KFC) תמורת שני מיליון דולר, אך נשאר במועצת המנהלים של החברה והפך לסמלה המסחרי. הוא נסע כ-320,000 קילומטרים בשנה כדי להופיע בציבור, בתוכניות טלוויזיה ובפרסומות.
מותו ומורשתו

לקראת סוף חייו, הקים סנדרס מספר ארגוני צדקה, המשמשים בין היתר לתרומות לנזקקים ובמימון מלגות לימודים. גם כיום, כסף מטעמו ממשיך להיתרם לבתי חולים, ואף קיים אגף על שמו בבית חולים בקנדה.
ב-16 בדצמבר 1980, נפטר סנדרס בלואיוויל, קנטקי כתוצאה מדלקת ריאות. ביוני של אותה שנה, התגלה כי הוא סובל מלוקמיה חמורה. הוא נקבר עם חליפתו הלבנה ועניבתו השחורה בבית הקברות 'קייו היל' בלואיוויל.
בליגת הבייסבול היפנית, התפתחה אגדה אורבנית בשם "קללתו של הקולונל". ב-1985, במהלך חגיגות של קבוצת האנשין טייגרס, פסל של סנדרס נזרק לנהר על ידי אוהד הקבוצה. הפסל אבד ויש הטוענים כי מאז ועד היום, הקבוצה אינה מצליחה לשחזר את יכולתה הטובה משנים עברו.
ספר בישול מאמצע שנות ה-60 בכתב ידו של סנדרס התגלה בארכיון 'KFC'. הספר כולל מספר מתכונים של סנדרס ומקבץ סיפורים. 'KFC' מתכננת לנסות מספר מתכונים מהספר ואף לפרסם את הספר באינטרנט.
ראו גם

קללת הקולונל
לקריאה נוספת

John Pearce, The Colonel, 1982, ISBN 0385181221
John J. Kleber, The Kentucky Encyclopedia, Lexington, Kentucky: University of Kentucky Press, 1992, ISBN 0813117720
הערות שוליים

↑  Ozersky, Josh,‏ KFC's Colonel Sanders: He Was Real, Not Just an Icon, באתר Time‏, 18 בספטמבר 2010
↑  ‏ About Us: Tillium Health Center, באתר Trilliumhealthcentre.org‏, 30 ביולי 2010
↑  White, Paul,‏ "The Colonel's curse runs deep", באתר USA Today‏, 28 במאי 2009
↑  Schreiner, Bruce,‏ "Colonel Sanders harbored more than one secret", באתר News & Record‏, 12 בנובמבר 2011
| --- | --- |
בקרת זהויות :  CiNii: DA19742686  ISNI: 0000 0000 7378 8047  LCCN: n80097470  NDL: 00710373  NLA: 36142443  SNAC: w68q01x2  Trove: 1219448  VIAF: 35757571   WorldCat (עם VIAF): 35757571
המשפט של כריסטין קילר (סדרת טלוויזיה)

| --- | --- |

 סוגה:  דרמה 
 שחקנים:  סופי קוקסון  אמיליה פוקס  נייתן סטיוארט-ג'ארט  בן מיילס  ג'יימס נורטון  אלי באמבר  Anthony Welsh 
 ארץ מקור:  הממלכה המאוחדת 
 שפות:  אנגלית 
 מספר עונות:  1 
 מספר פרקים:  6 
 שידור
 רשת שידור:  BBC One 
 תקופת שידור מקורית:  29 בדצמבר 2019 – 26 בינואר 2020 
 קישורים חיצוניים
 אתר רשמי
 דף התוכנית ב-IMDb
 
המשפט של כריסטין קילר (The Trial of Christine Keeler) היא סדרת טלוויזיה בריטית המבוססת על שרשרת האירועים סביב פרשת פרופיומו בשנות ה-60 של המאה ה-20. הסדרה בת ששת הפרקים עלתה לראשונה בערוץ BBC One בבריטניה ב-29 בדצמבר 2019.   הסדרה עובדה על ידי התסריטאית אמנדה קו ומככבים בה סופי קוקסון, ג'יימס נורטון, אלי באמבר, בן מיילס, ויסאר וישקה, אמיליה פוקס, נייתן סטיוארט-ג'ארט ואנתוני ולש.
עלילה

כריסטין קילר, דוגמנית אנגלייה ונערת שעשועים, מסתבכת בשערורייה בגיל 21. הסדרה מתארת שורה של אירועים שכללו את שני חבריה לשעבר ג'וני אדג'קום ולאקי גורדון, ההסתבכות עם השירות החשאי הבריטי, MI5, שניים ממערכות היחסים הבולטים של קילר לפני כן כשהייתה בת 19. שני מערכות יחסים היו עם גברים נשואים בולטים - נספח הצי של ברית המועצות יבגני איוואנוב, ושר המלחמה, ג'ון פרופיומו, בשיא המלחמה הקרה.
שחקנים ודמויות > שחקנים ראשיים

סופי קוקסון בתור כריסטין קילר.
ג'יימס נורטון בתור ד"ר סטיבן וורד, אוסטאופת שמכיר את פרופומו לקילר.
אלי באמבר בתפקיד מנדי רייס-דייוויס, דוגמנית, נערת שעשועים וחברה של קילר.
בן מיילס בתפקיד ג'ון פרופיומו, חבר פרלמנט שמרני ושר המלחמה שנקלע לשערורייה לאחר שנחשף הרומן שלו עם קילר.
אמיליה פוקס בתפקיד ולרי הובסון, אשתו השחקנית של פרופומו.
שחקנים ודמויות > שחקנים חוזרים ואורחים

נייתן סטיוארט-ג'ארט בתפקיד ג'וני אדג'קום אמרגן ג'אז שמערכת היחסים שלו עם קילר התריעה בטעות את הרשויות על פרשת פרופיומו .
אנתוני ולש בתפקיד לאקי גורדון, זמר ג'אז ששמו נודע לציבור לאחר פרסום הפרשה.
ויסאר וישקה בתפקיד יבגני איוואנוב, נספח הצי הסובייטי מקיים יחסי מין עם קילר באותו זמן שהיא פגשה את פרופיומו.
ג'וני קווין בתפקיד פיטר רחמן, בעל בית ידוע לשמצה אשר שמר על רייס-דייוויס כמאהבת שלו עד למותו הפתאומי מהתקף לב. קילר גם הייתה בעבר המאהבת שלו.
נראן פרשוד בתפקיד אמיל סבונדרה, נוכל ידוע לשמצה שטופל על ידי וורד ושפגש את קילר ואת רייס-דייוויס.
אמנדה דרו בתפקיד ג'ולי אלן פיין, אמו של קילר.
טים מקינרני בתור חבר הפרלמנט מרטין רדמיין, המצליף הראשי של המפלגה השמרנית השלטת.
מייקל מלוני בתפקיד וויקונט אסטור, שעמו רייס-דייווס טענה בבית המשפט כי קיים יחסי מין.
אנטון לסר בתור מייקל אדווס, עורך דין שהיה חבר קרוב של וורד.
איידן מקארדל בתור רוג'ר הוליס, המנהל הכללי של MI5 בין השנים 1956–1965.
פיטר דייוויסון בתור ג'יימס בורג', פרקליט ההגנה של וורד.
אלכס מקווין בתפקיד מרווין גריפית'-ג'ונס, התובע במשפטו של וורד.
פול ג'סון בתור השופט מרשל, השופט היושב במשפטו של וורד.
פול ריטר בתור ג'רמי האצ'ינסון, פרקליט ההגנה של קילר.
ניל מוריסי בתור קולין קילר, אביו המנוכר של קילר.
דני ווב בתפקיד ג'ורג' וויג, פוליטיקאי בולט ממפלגת הלייבור מהאופוזיציה.
ויליאם גמינרה בתפקיד סר ג'ון הובסון, התובע הכללי .
באפי דייוויס בתפקיד חברת הפרלמנט ברברה קאסל, פוליטיקאית בולטת במפלגת הלייבור מהאופוזיציה.
הפקה > פיתוח

"המשפט של כריסטין קילר" הוכרז כפרויקט על ידי ה-BBC באוקטובר 2017, עם אמנדה קו שהופקדה על התסריט. בזמנו, אמרה קו, "אני נרגשת לקבל את ההזדמנות להביא זווית ראייה רעננה לסיפור שהפך לאגדה רבת עוצמה... הסיפור המדהים של כריסטין קילר ומה שנקרא פרשת פרופומו הוא ציד המכשפות בסיילם פוגש את או. ג'יי. סימפסון - סערה מושלמת של מגדר, מעמד, גזע וכוח שמהדהדת בעולם בו אנו חיים היום."
הפקה > צילומים

הצילומים החלו בבריסטול בדצמבר 2018. צילומים היו גם בלאנסדרון טראס ליין צ'לטנהאם, גלוסטרשייר ובבאת'.
הפצה

קשת אינטרנשיונל טיפלה בזכויות ההפצה הבינלאומית, עם "Endeavour Content" בארצות הברית.
הערות שוליים

1 2  White, Peter (3 במאי 2018). "Keshet International Backs BBC One Drama 'The Trial Of Christine Keeler'". ארכיון מ-4 במאי 2018. נבדק ב-3 במאי 2018. {{cite web}}:  (עזרה)
1 2 3 4 5 6 7 8 9 10  "BBC - An all-star cast announced for The Trial of Christine Keeler - Media Centre". www.bbc.co.uk. ארכיון מ-23 בדצמבר 2018. נבדק ב-1 בינואר 2019. {{cite news}}:  (עזרה)
↑  "When does the Profumo Affair drama the Trial of Christine Keeler continue on BBC One?".
↑  Mangan, Lucy (30 בדצמבר 2019). "The Trial of Christine Keeler review – a furiously fast, fun ride". The Guardian. נבדק ב-30 בדצמבר 2019. {{cite news}}:  (עזרה)
↑  Tartaglione, Nancy (4 באוקטובר 2017). "BBC Sets 'World On Fire' WWII Drama, 'The Trial Of Christine Keeler' & More". Deadline. ארכיון מ-4 במאי 2018. נבדק ב-3 במאי 2018. {{cite web}}:  (עזרה)
↑  "James Norton and Emilia Fox to star in Profumo Affair drama The Trial of Christine Keeler". Radio Times (באנגלית). ארכיון מ-23 בדצמבר 2018. נבדק ב-1 בינואר 2019. {{cite news}}:  (עזרה)
↑  Bley Griffiths, Eleanor (30 בדצמבר 2019). "Meet the cast of BBC One's The Trial of Christine Keeler". Radio Times (באנגלית). נבדק ב-31 בדצמבר 2019. {{cite news}}:  (עזרה)
↑  "BBC - The Trial Of Christine Keeler - Media Centre". www.bbc.co.uk. ארכיון מ-27 בינואר 2019. נבדק ב-22 בדצמבר 2018. {{cite news}}:  (עזרה)
השמחות שלי (סיבוב הופעות)

השמחות שלי הוא סיבוב הופעות של הזמרת-יוצרת הישראלית ריטה אשר נתמך על אלבומה "השמחות שלי" והתקיים ברחבי ישראל, ארצות הברית, צרפת וטורקיה. המופע עלה ב-4 בפברואר 2012 והסתיים ב-16 בספטמבר 2016. המופע עלה למעלה מ-50 הופעות וכלל בנוסף לשירים מהאלבום הנתמך גם שירים משאר הקריירה שלה.
מתוך המופע הוקלט השיר "אגדת השמש והירח" ויצא כסינגל. בנוסף יצא לאור וידאו קליפ מתוך המופע של השיר "שאה דומאד".
רקע

ב-6 בדצמבר 2011 יצא לאור האלבום "השמחות שלי", בהפקת רן אלמליח ועמי רייס מלהקת "כנסיית השכל". האלבום מאופיין במוזיקה פרסית ומחבר את ריטה לשורשיה המשפחתיים והשירים אותם שמעה בילדותה. בינואר 2012 זכה האלבום בתואר אלבום זהב לאחר שמכר יותר מ-20 אלף עותקים. ביוני 2012 פורסם שעותקים פיראטיים של האלבום ושל השירים שבו זכו לפופולריות רבה באיראן.
ב-5 בדצמבר 2011, יום לפני שיצא לאור האלבום, התקיים מופע טרום השקה לאלבום. על סיבוב ההופעות נודע ב-8 בינואר 2012. ריטה סיפרה על המופע: "המופע הוא חגיגה צבעונית של צלילים וגוונים, המתמזגים זה בזה ויוצרים חוויה מרגשת ומרקידה. אני משלבת במופע חומרים מהאלבום החדש, לצד השירים שקיבלו עיבוד מוזיקלי עשיר וחם שמחבר אותם להוויית האלבום החדש".
רשימת השירים

זוהי רשימה חלקית של השירים שבוצעו בהופעה:
"שאנה"
"גולה סאנגם"
"שאה דומאד"
"הכניסיני תחת כנפך"
"עד שתעזוב"
"אגדת השמש והירח"
"ציפור זרה"
"מחול מטורף"
"הנסיכה והרוח"
"מחכה"
"די לכאב"
"ימי התום"
"עטוף ברחמים"
"אני חיה לי מיום ליום"
"שביל הבריחה"
"בוא"
"ילדים זה שמחה"
הפקה

| 0 | 1 | 2 | 3 |
| --- | --- | --- | --- |
|  עמי רייס - מפיק מוזיקלי  ירון גורן - גיטרה בס  אריאל אלייב - אקורדיון |  מארק אליהו - קמנצ'ה  אביב ברק - תופים  גליה חי - ויולה |  אלדד ציטרין - קלידים, מחשב  יוני דרור - כלי נשיפה |  עופר קורן - גיטרה  צביקה אלייב - כלי הקשה, קלרינט |
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
מבקר המוזיקה יוסי חרסונסקי ביקר באופן חיובי את המופע: "זוהי ריטה שלא עברה מהפך, לא הפכה לזמרת אתנית, אותה הגברת בשינוי האדרת, והאדרת בהחלט היא קורס באיך להפוך כמה שירים בפרסית למופע פופ אתני, שיכול להתכתב עם גוראן ברגוביץ' ובלקן ביט בוקס".